《夏日》
明代·王象晋

祝融司令继芳春，四望郊原乐事均。翠浪翻池荷盖绿，黄云布垄麦痕新。

榴花焰焰红喷火，葵叶翩翩影应辰。偃仰茂林逃酷暑，呼朋酌酒莫辞频。

作者简介：山东新城人，字荩臣，一字康宇。万历三十二年进士。官至浙江布政使。去官后优游林下二十年。有《群芳谱》、《清悟斋欣赏编》、《剪桐载笔》、《秦张诗馀合璧》等。